OpenLLM-France/wikimedia huggingface dataset:
# Parisko kalea, eguraldi euritsua

Pariseko kalea, eguraldi euritsua (frantsesez: Rue de Paris, temps de pluie), Gustave Caillebotte (1848-1894) margolari frantsesaren mihise gaineko olio-pintura da, 1877an egina. Ameriketako Estatu Batuetako Chicagoko Arte Institutuan gordetzen da.

## Historia

Gustave Caillebottek egin zuen pintura, Société Anonyme des Artistes Peintres, Sculpteurs et Graveurs-ek 1877ko apirilean Parisen antolatutako hirugarren erakusketa inpresionistan erakusteko.
Egilea hil ondoren, 1894ko otsailaren 21ean, Paul Durand-Ruelek bere lanaren atzera begirakoan erakutsi zuen berriro. 1900 inguruan, Martial Caillebotte musikagileak, margolariaren anaiak, Château de Montglaten utzi zuen obra. 1951n Parisen Caillebotteren lanaren lehen atzera begirako moderno handia antolatu zen, non margolan honek paper nabarmena izan zuen.
Mihisea 1955ean erosi zuen Walter P. Chrysler Jr., Chrysler konpainiaren sortzailearen semeak. Honek 1964an Wildenstein galeriari saldu zion eta honek berehala Chicagoko Arte Institutuari saldu zion. Caillebottek Claude Monetek emandako olioaren zirriborro bat Parisko Marmottan Monet museoa ikus daiteke. Margolan egin aurreko beste probak ere bildumagile pribatuen eskuetan daude.

## Deskribapena

Formatu handiko mihise honen ezaugarri nagusiak tonu soilak, kolore diskretuak eta xehetasunei ematen zaien arreta berezia dira. Oso pintura errealista da, batez ere euriak espaloian eta galtzada-harrietan eragindako islei esker. Koadroaren ezkerraldean, ikuslearen begirada urrutian dago, atzealdeko eraikinetan, eta eskuinaldean eta lehen planoan, berriz, aurpegiak eta jantziak oso ondo zainduta dituzten pertsonaiengana zuzentzen da begirada.
Gustave Caillebotteren margo honek Haussmann baroiak egindako obra handien ondoren Parisko galtzada-harrizko kaleetan aterki beltzei eusten dieten burges eta kolore ilunez jantzitako aberatsen (gizonak eta emakumeak berdin) ibilbidea irudikatzen du. Lehen planoan (eskuinean) dagoen bikote bat nabarmentzen da, kale-argi baten aurrean. Estilo hori eta bere garaiko artistena ez datoz bat, normalean simetria izatea eta pertsonaiak beren osotasunean irudikatzea nahiago baitzuten. Gaur egungo Dublingo Place kalea eta Moskuko kalea (ezkerrean), Clapeyron kalea (erdian) eta Turin kalea (eskuinean) irudikatzen dira.

## Iruditegia

* Aurreko prestaketa.
* Prestaketa.
* Margolanaren aurkezpena Chicagoko Arte Institutuan.
* Parisko Dublin plaza 2010ean.

## Erreferentziak

* ↑ https://www.britannica.com/topic/Paris-Street-Rainy-Day
* ↑ Nigel Blake, Francis Frascina (1993). La modernidad y lo moderno. Akal Ediciones. ISBN 8446008564.
* ↑ Callen, Anthea (1996). Técnicas de los impresionistas. Hermman Blume Ediciones. ISBN 8487756735.
* ↑ El Confidencial.

## Kanpo estekak

* Datuak: Q1452762
* Multimedia: Paris Street, Rainy Day by Gustave Caillebotte / Q1452762
# Parisko meridianoa

Parisko meridianoa (frantsesez Méridien de Paris) Parisko Behatokitik igarotzen den meridiano bat da (2°20′14.025″ ekialdeko longitudea). Garai batean Greenwich meridianoarekin lehia izan zuen, 1884an Meridianoaren Nazioarteko Batzarrak bozketa bidez Greenwich meridianoa ofizialki bereganatu zuen arte (Frantzia abstenitu egin zen).
Paris hirian Arago izena daramaten 12 zentimetro diametroko 135 plaka edo domin daude, François Arago frantziar astronomoaren omenez. Astronomo honek meridiano honen neurketa zehatza burutu zuen eta hiriko lurzoruan ezarritako 135 plaka hauek meridianoaren ibilbidea adierazten dute.

## Iruditegia

* Aragon domina eta plaka Parisko kale baten lurzoruan.
* Parisko lerroa adierazten duen lurzoruko lerroa edo Cassini aretoa. Parisko Behatokia.

## Ikus gainera

* Greenwich meridianoa

## Kanpo estekak

* Monumentu ikustezina. Arago monumentuaren istorio laburra, irudiekin batera. (Ingelesez)
* Parisko meridianoa/Arago plaka Arago medirianoaren xehetasnak, GPS datekin batera.
* Datuak: Q16518594
# Parisko metropoli-eremua

    Ez nahasi Paris Handiarekin.
Parisko metropoli-eremua (frantsesez: aire urbaine de Paris, ɛʁ yʁbɛn də paʁi ahoskatua) Europar Batasuneko hiri-aglomeraziorik handienetako bat da. Bere metropoli eremuak 12.400.000 biztanle ditu eta 2.723 km²-ko azalera du bere metropoli eremuan.
Paris hiriari eta beste hiri batzuei dagokienez, definizio zabalago bat ezar liteke, metropoli-eremua barne hartuko lukeena. Europar Batasuneko hiru hiri-eskualde populatuenen artean egongo litzateke, Herbehereetako Randstad gaindituz.

## Bilakaera demografikoa

* 1968 : 8.368.459
* 1975 : 9.096.000
* 1982 : 9.362.000
* 1990 : 10.291.851 (1.155 udalerri; 9.679 km²)
* 1999 : 11.174.743 (1.584 udalerri; 14.518 km²)
* 2015 : 12.532.901 (1.798 udalerri; 17.174 km²)

## Erreferentziak

* ↑ (Frantsesez) insee. Population des villes et unités urbaines de plus de 1 million d'habitants de l'Union européenne. .
* ↑ (Frantsesez) insee. Recensement de la population francaise mars 1999. .
* ↑ https://www.insee.fr/fr/statistiques/3303318?sommaire=3353488

## Kanpo estekak

* Datuak: Q1081225
# Parisko nazioarteko erakusketa koloniala

Parisko Nazioarteko Erakusketa Koloniala (frantsesez: Exposition coloniale internationale) 1931ko maiatzaren 6tik azaroaren 15era arte iraun zuen gertaera bat izan zen, gaur egun Frantziako hiriburuko Urrezko Atean eta Vincennesko basoan. Helburua frantziar inperio kolonialaren eta beste potentzia kolonial nagusietan, Erresuma Batuan izan ezik, zegoen aberastasun kulturala erakustea omen zen. Hubert Lyautey mariskalak zuzendu zuen erakusketa hau.

## Historia

Parisko erakusketa koloniala Britainiar Inperioaren erakusketak 1924an izandako arrakastaren ondorioz diseinatu zen. Hasiera batean 1925erako programatua izan zen; hala ere, prestaketa hiru urte geroago hasi zen, 1928ko azaroaren 5ean lehen harria jarri zenean.
1931ko maiatzaren 6an inauguratu zen, eta bertan izan ziren Paul Reynaud kolonien ministro frantziarra, Gaston Dodterue Frantziako Errepublikako presidentea, Léon Geismar idazkari nagusi gisa parte hartu zuen kolonietako gobernadorea eta Lyautey mariskala, 1927an erakusketaren arduradun nagusi izendatu zutena.
Erakusketa Paris ekialdean kokatu zen, 12. barrutian, Daumesnil aintziraren inguruan, Vincennes basoan. 110 hektareako eremua hartzen zuen, eta sarrera nagusia Urrezko Atean zegoen. Barnealdean, Frantziako koloniak irudikatzen zituen monumentu-multzo bat eraiki zen, baita herri indigenen berreraikuntzak ere, kolonietatik ekarritako pertsonekin, haien bizimodua erakusten zutenak. Gertaera horrek kritika gogorrak eragin zituen; hortik sortu zen giza zoologikoaren izendapena.
Euskaldun batzuk erakusketaren antolakuntzan parte hartu zuten, besteak beste, Fournier enpresaria. Izan ere, berak eraman zuen Ghanako taldea Parisera, senegaldarrak Igeldora eraman zituen modu berean.
Erakusketak zortzi milioi bisitari izan zituen.

## Kanakiarren kasua

1931ko azaroaren 15an, Parisen kanakiarrak giza-zoo ikusgai jarri zituen erakusketa amaitu zen. Nazioarteko Erakusketa kolonialaren parte zen. Kolonietatik engainatuta eramandako biztanle "basati" horiek frantziar "zibilizatuak" entretenitu behar izan zituzten. Kanak herritar horiek etengabeko umiliazioak pairatu behar izan zituzten, bizi-baldintza negargarrietan zeuzkaten bitartean. Horren erakusle, hainbat hil egin ziren Parisen ziren bitartean.

## Iruditegia

* Maliko pabiloia.
* Marokoko pabiloia.
* Kanbodiako pabiloia.
* Erakusketa zerutik ikusita.
* Erakusketaren kartel bat.
* Kaledonia Berriaren pabiloia.

## Erreferentziak

* ↑ Paul Reynaud, Le Livre d'or de l'Exposition coloniale internationale de Paris, 1931
* ↑ Jean Lévy et Simon Pietri, De la République à l'État français, L'Harmattan, 1996, 27.or.
* ↑ «Senegaldarrak Monte Igeldoko giza zoologikoan» Argia (Noiz kontsultatua: 2024-02-05).
* ↑ Journal Excelsior, 25/11/1937
* ↑ https://www.argia.eus/efemerideen-kanala/parisen-kanakiarrak-giza-zoo-ikusgai-jarri-zituen-erakusketa-amaitu-zen

## Kanpo estekak

* (Frantsesez):"L’Exposition coloniale de 1931" artikulua.
* (Frantsesez):Dokumentala Youtuben.
* (Frantsesez):Kanakiarren pabiloiaren inguruko dokumentala Youtuben.
* Datuak: Q1423616
* Multimedia: Exposition Coloniale (1931) / Q1423616
# Peyuco Duhart

Peyuco Duhart (Donibane Lohizune, Lapurdi, 1947ko martxoaren 21a - Baiona, Lapurdi, 2017ko abenduaren 7a) lapurtar politikaria zen. 2002tik 2017ra, hil zen egunera arte, Donibane Lohizuneko auzapeza izan zen. Horrez gain, Euskal Hirigune Elkargoaren lehendakariordea izan zen.
# Peyton (Colorado)

Peyton Ameriketako Estatu Batuetako erroldak esleitutako leku bat da. El Paso konderrian dago, Colorado estatuan. 214 biztanle ditu, 5,950166 kilometro koadroko azaleran banatuta.

## Ikus, gainera

* El Paso konderria

## Kanpo estekak

* Datuak: Q7179619
* Multimedia: Peyton, Colorado / Q7179619
# Peyzieux-sur-Saône

Peyzieux-sur-Saône Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q693575
* Multimedia: Peyzieux-sur-Saône / Q693575
# Pezeta (argipena)

Pezeta hitzak hainbat adiera ditu:

## Diruak

* Pezeta andorrarra, Andorran zirkulazioan zegoen dibisa.
* Pezeta ekuatoreginearra, Ekuatore Ginean zirkulazioan zegoen dibisa.
* Pezeta espainiarra, Espainian zirkulazioan zegoen dibisa.
* Pezeta euskalduna, Eusko Jaurlaritzak Espainiako Gerra Zibilean bere menpean izan zituen lurraldeetan zirkulazioan zegoen dibisa.
* Pezeta kataluniarra, Katalunian zirkulazioan zegoen dibisa.
* Pezeta sahararra, Saharako Errepublika Arabiar Demokratikoan zirkulazioan dagoen dibisa.

## Kanpo estekak

* Datuak: Q398542
* ↑ Euskaltzaindiaren Hiztegia. (Noiz kontsultatua: 2018-03-25).
# Philibert de l'Orme

Philibert de l'Orme (filibɛːʁ dəlɔʁm ahoskatua; Lyon, c. 1514 - Paris, 1570eko urtarrilaren 8a) arkitekto frantsesa izan zen. Frantziako Errenazimentuko arkitekto nagusietako bat izan zen. Lyonen eta Erroman egin zituen ikasketak. Hornidura klasikoan erritmoaren zentzua sartu zuen. Katalina Medicik aginduta Tulleriasko jauregiaren egitasmoa egin zuen 1564. urtean. Arkitekto honen obrarik gehienak suntsitu egin dira. Zutik diraute Bullioud egoitzak (Lyon, 1536), 1547 eta 1555 bitartean Diana Poitierskoarentzat eraikitako Aneteko gazteluko zenbait atalek (kapera, ataria) eta Frantzisko I.aren hilobiak (Saint-Denis basilika). Arkitekturari buruzko hainbat lan idatzi zuen: Ondo eta merke eraikitzeko teknika berriak (1561), Lehen arkitektura liburukia (1567).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q440053
* Multimedia: Philibert Delorme / Q440053
# Philip (Hego Dakota)

Philip Ameriketako Estatu Batuetako hiri bat da. Haakon konderrian dago, Hego Dakota estatuan. 759 biztanle ditu, 0,6 kilometro koadroko azaleran banatuta.

## Ikus, gainera

* Haakon konderria

## Kanpo estekak

* Datuak: Q593141
* Multimedia: Philip, South Dakota / Q593141
# Philiodoron

Philiodoron Cossidae familiako tximeleta genero bat da. Bere espezie tipoa Philiodoron cinereum da.

## Espezieak

| Espeziea | Egoera |
| Philiodoron cinereum | daturik gabe |
| Philiodoron frater | daturik gabe |
| Philiodoron serenensis | daturik gabe |

## Kanpo estekak

* Datuak: Q13911424
* Espezieak: Philiodoron
# Philibert Tsiranana

Philibert Tsiranana (Ambarikorano, 1912ko urriaren 18a - Antananarivo, 1978ko apirilaren 16a) Madagaskargo lehenbiziko presidentea izan zen.
Bere gobernuaren hamabost urteetan zehar Madagaskar egonkortasun instituzionala izan zuen Afrikako gainerako herritatik aldenduz eta "Uharte Zoriotsua" bezala ezagutu zen. Hala ere ikasleen eta baserritarren grebak lehen errepublikarekin amaitu ziren. 1972ko urriaren 11n Gabriel Ramanantsoa jeneralarentzako bere boterea utzi zuen.
* Datuak: Q315944
* Multimedia: Philibert Tsiranana / Q315944
# Philidor defentsa

Philidor defentsa,xakean 1. e4. 2.... d6 hasiera bati erantzuteko jokaldi bat da. François-André Danican Philidorrek sortu zuen.
Jokalari hasiberriek ere maiz nahigabean burutzen duten jokaldia da. Irekiera ona dela esaten da, batez ere defentsa estrategia sinple eta erraz bat behar duten jokalarientzat, Frantziar Defentsaren zailtasunarekin ohituta ez badaude. Hala ere, ez da oso irekiera ohikoa txapelketa garaian, pasibotzat hartzen baita. Lehen Mundu Gerraren ostean ia desagertu zen partida profesionaletatik, baina gaur egun ohikoagoa da, batez ere online partida oso azkarretan.

## Erreferentziak

* ↑ «Chess openings: Philidor Defense (C41)» www.chessgames.com (Noiz kontsultatua: 2024-08-19).

## Kanpo estekak

* Datuak: Q466964
# Philibert de Naillac

Philibert de Naillac (Naillac gaztelua, Le Blanc, c. 1340 – Rodas, 1421eko maiatzaren 29a-ekainaren 2a) Jerusalemgo San Joanen Ordenako 34. maisu handia izan zen 1396tik hil zen arte.
1376an Jerusalemgo San Joan Ordenan sartu zen eta Gurutzadetan parte hartu zuen. 1396an Nikopolisko guduan borrokatu zen eta otomandarrekin itunak negoziatzea lortu zuen. Egiptoko sultanarekin akordio bat sinatu zuen Lur Santuko Ordenarako onurekin. Jerusalemen Hilobi Santua harresitu ahal izan zuten, hirian sei zaldun mantendu, zergak ordaintzetik askatu eta esklabo kristauak askatu.
* Datuak: Q1585024
* Multimedia: Philibert de Naillac / Q1585024
# Philharmonia (telesaila)

Philharmonia frantziar telesaila da, Marine Gacemek sortua.

## Sinopsia

Oharra: Atal honek istorio osoa edo amaiera argitzen du.
Ordura arteko zuzendaria bat-batean hil ostean, Helenek Frantziako orkestra nazionalaren gidaritza hartuko du. Hogei urtez atzerrian bizi ondoren itzuliko da Parisera, musikariak bere metodo zorrotzera egokitzeko asmoz. Goi mailako musika munduko erronkak, drama pertsonala eta iraganeko mamuen zama uztartzen ditu.

## Aktoreak

* Marie-Sophie Ferdane : Hélène Barizet
* Lina El Arabi : Selena Rivière
* Laurent Bateau : Léopold Saint-Just
* François Vincentelli : Yvan Borowski
* Charlie Bruneau : Agathe Robinson
* Tom Novembre : Vladimir Gregoriu
* Guillaume Dolmans : Peter Faulkner
* Jacques Weber : Jean Barizet
* Véronique Jannot : Badiou irakaslea
* Ambre Larrazet : Harpista
* Céline Spang : Biolin-jotzailea
* Laurence Barzyk : Biolin-jotzailea
* David Naulin : Lehen biolon-jotzailea
* Renaud Cathelineau : Kontrabaxu-jotzailea
* Tomer Sisley : Rafaël Crozes

## Erreferentziak

* ↑ «Philharmonia» Berria 2019-04-06 CC BY-SA 4.0 lizentziapean.

## Kanpo estekak

* Datuak: Q60853633
# Paul Deschanel

Paul Eugène Louis Deschanel (Schaerbeek, 1855eko otsailaren 13a - Paris, 1922ko apirilaren 28a) frantziar politikaria izan zen, 1920an presidente izandakoa.
Idazkaria zela, errepublikano progresisten taldean sartu zen. 1920ko hauteskundeetan presidente izendatu zuten baina bere agintaldia xelebrekeriez beterik izan zen. Irailaren 21ean dimititu eta zoroetxe batean sartu zuten.
* Datuak: Q309995
* Multimedia: Paul Deschanel / Q309995
# Paul Du Bois

Paul Du Bois (1859–1938) belgikar eskultore eta domina egilea izan zen, Aywaillen jaioa eta Ucclen, Bruselako (Belgika) udalerrian hil zen.
Du Bois Eugène Simonis-en eta Charles van der Stappen-en ikaslea izan zen. 1877tik 1883ra Bruselako Académie Royale des Beaux-Arts-en ikasi zuen eta 1884an Godecharle sari ospetsua irabazi zuen.
XX. mendearen amaieran Belgikan arte-adierazpena berritzen lagundu zuen Du Boisek, eta Les XX arte taldearen sortzaileetako bat izan zen. Bere lan eklektikoa eskultura txikiek, dominak, bitxiek, arte ederren eskulturak, monumentu publikoek eta hilobiek osatzen dute.
Bruselan kokatutako bere obra monumental ospetsuenen artean, Bruselako Martirien plazan dagoen Frederic de Meroderen monumentua eta Edith Cavelli eta Marie Depage erizain lagunari egindako omenaldia (RMS Lusitania), Bruselako Lorategi Botanikoko Four Elements taldea, eta Saint-Gilles udalerriko hainbat eskultura. Lehen Mundu Gerrako Garaipen Dominaren diseinuaz ere arduratu zen, eta 350.000 ale atera ziren.
Haren eskutik beste monumentu asko altxatzen dira eta Ixellesko hilerrietako lekuak, bai eta Uccleko, Tournaiko, Monseko, Framerieseko, Huyko eta Liejakoak ere. Bere lanak hiri ezberdinetako museoetan ere erakusten dira.

## Erreferentziak

* ↑ The WWI Victory Medal Series – Belgium. Collector's Weekly.

## Kanpo estekak

* Datuak: Q3371114
* Multimedia: Paul Du Bois / Q3371114
# Paul Drude

Paul Karl Ludwig Drude (Braunschweig, Alemania, 1863ko uztailaren 12a - Berlin, Alemania, 1906ko uztailaren 5a) alemaniar fisikaria izan zen.

## Biografia

Thomson eta Lorentz fisikarien lanak oinarri hartuta, metalen teoria elektronikoa azaldu zuen 1900. urtean. Gisa berean beroaren eroaletasuna eta elektrizitatearena aztertu zituen. Optikan ere ikerketa asko egin zituen. Bere izena daukan ekuazioaren finkatzailea da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q61755
* Multimedia: Paul Drude / Q61755
# Paul Dubois

Paul Dubois hauetako bat izan daiteke:
* Paul Dubois (eskultorea) (1829–1905), frantziar eskultorea
* Paul Antoine Dubois (1795–1871), frantziar obstetra
* Paul Charles Dubois (1848–1918), suitzar neuropatologoa
* Paul Dubois (diplomazialaria) (j. 1943), Kanadako enbaxadore Alemanian
* Paul Élie Dubois, frantziar margolari orientalista
* Paul Du Bois (1859–1938), belgikar eskultorea
# Paul Delvaux

Paul Delvaux (Wanze, 1897ko irailaren 23a - Veurne, 1994ko uztailaren 20a) belgikar margolari surrealista izan zen. Bruselako Académie Royale des Beaux-Artsen ikasi zuen. 1920ko hamarkadaren amaieran bere margolanek Constant Permeke eta Gustave De Smet espresionista flandestarren eragina dute. 1930an estiloa aldatu zuen, Giorgio De Chiricoen pintura metafisikoak eragina. Bere margolanean eszena onirikoak agertzen dira, emakumeak, trenak, tren geltokiak eta herurdurak, askotan konbinatuta. Beste eragin garrantzitsu bat bere haurtzaroko mundua izan zen: musika, latin eta greko ikasketak, Jules Verne eta Homeroren irakurketak...
* Datuak: Q164712
* Multimedia: Paul Delvaux / Q164712
# Paul Dukas

Paul Abraham Dukas (dykas ahoskatua; Paris, 1865eko urriaren 1a - ib., 1935eko maiatzaren 17a) frantses musikagilea izan zen.
Konposizio eta orkestra-zuzendaria izan zen Parisko Musika Eskolan. Rameauren, Couperinen, Scarlattiren eta Beethovenen obrak aztertu zituen. Dukasen orkestrazioa kolorez betea da, Berliozenaren eta Rimski Korsakovenaren antzekoa. Obra nagusiak: Apprenti sorcier poema sinfonikoa (1897), pianorako Sonata (1902), pianorako Variations sur un thème de Rameau (1903), Ariane et Barbe-Bleue opera (1907) eta Péri poema koreografikoa (1911). Egilearen idazki eta kritikak Musikari buruzko Paul Dukasen idazlanak liburukian argitaratu zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q215556
* Multimedia: Paul Dukas / Q215556
# Paul Duboc

Paul Duboc (Rouen, 1884ko apirilaren 2a - Paris, 1941eko abuztuaren 19a), frantziar txirrindulari bat izan zen. Frantziako Tourrean bost etapa garaipen lortu zituen eta bigarren eta laugarren amaitu zuen lasterketa honetan.

## Taldeak

* Alcyon-Dunlop (1908-1910).
* La Française (1911).
* Alcyon (1912-1913).
* La Française (1914).
* Peugeot (1919).
* Alleluia (1923).

## Palmaresa

1909
* Belgikako Itzulia eta etapa bat.
* 4. Frantziako Tourrean eta etapa bat.
* 10. Paris-Roubaixen
1911
* 2. Frantziako Tourrean eta lau etapa.

## Sailkapen orokorra Itzuli Handietan

| Itzulia | 1907 | 1908 | 1909 | 1910 | 1911 | 1912 | 1913 | 1914 | 1915 | 1916 | 1917 | 1918 | 1919 | 1920 | 1921 | 1922 | 1923 | 1924 | 1925 | 1926 | 1927 |
| Italiako Giroa | X | X | - | - | - | - | - | UT | X | X | X | X | - | - | - | - | - | - | - | - | - |
| Frantziako Tourra | - | 11. | 4. | - | 2. | UT | UT | 31. | X | X | X | X | DSK | - | - | - | 18. | - | - | 27. | UT |
| Espainiako Vuelta | X | X | X | X | X | X | X | X | X | X | X | X | X | X | X | X | X | X | X | X | X |
| Munduko txapelketa | X | X | X | X | X | X | X | X | X | X | X | X | X | X | X | X | X | X | X | X | - |
-: Ez zuen parte hartu UT: Utzi, ez zuen amaitu X: Ez zen jokatu DSK: Deskalifikatua

## Erreferentziak

* ↑ 1919ko edizioan Paul Duboc, 8. amaitu bazen ere, 15 egun geroago deskalifikatua izan zen, auto gidari baten laguntza jaso izanagatik.

## Kanpo estekak

* Datuak: Q1355797
* Multimedia: Paul Duboc / Q1355797
# Pipita (argipena)

Pipita hitzak adiera zenbait ditu:
* pipita edo hazia, bereziki fruitu eta barazki batzuena;
* pipita, oilo eta antzekoen gaixotasun bat;
* pipita, urre eta beste metalen zati garbi txikia.
# Pipistrellus raceyi

Pipistrellus raceyi Pipistrellus generoko eta Vespertilionidae familiako saguzar espezie bat da.

## Kanpo estekak

* Datuak: Q135261
* Multimedia: Pipistrellus raceyi / Q135261
* Espezieak: Pipistrellus raceyi
# Pedro Sarmiento de Gamboa

Pedro Sarmiento de Gamboa (1532, Pontevedra – 1592, Lisboako kostaldearen aurrean) espainiar itsasgizon, esploratzaile, idazle, astronomo, zientzialari eta humanista bat izan zen. Ustez, 1530 eta 1532 bitartean Pontevedran jaio omen zen. Bere aita Bartolomé Sarmiento eta ama María de Ganboa bilbotarra izan zituen.

## Kanpo estekak

* Pedro Sarmiento de Ganboaren biografia irakurgai (Gaztelaniaz)
* Datuak: Q205303
* Multimedia: Pedro Sarmiento de Gamboa / Q205303
# Pedro Sestelo

Pedro Sestelo euskal irudigilea da.

## Lan Literarioa

* 1979- 3 sudurluzeak: spray-en misterioa/ Gregorio Muro; marrazkiak Pedro Sestelo. Ipurbeltz 7.zkia ISBN 84-85324-31-5
* 1981- 3 sudurluzeak: balioaren misterioa/ Gregorio Muro; marrazkiak Pedro Sestelo. Ipurbeltz 14.zkia ISBN 84-85324-59-5
* 1980- Duk Rampy mendebaldera/ Gregorio Muro; marrazkiak Pedro Sestelo. Ipurbeltz 11.zkia ISBN 84-85324-41-2
* 1980- Doktore Salbatore apain bezain dotote/ Anjel Lertxundi Esnal; marrazkiak Pedro Sestelo. Ipurbeltz 18. zkia ISBN 84-7568-081-X
* 1989- Gabai : gure herriaren historia / gidoia, Rafael Castellano ; marrazkiak, Jose Angel Lopetegi, Juan Luis Landa, Pedro Sestelo, Carlos Varela ; margoak, Gastón Majarenas, Angel Turrillas ; euskerazko bertsioa, Jon Muñoz.

## Erreferentziak

* ↑ «Pedro Sestelo. Tebeosfera» Tebeosfera (Noiz kontsultatua: 2019-06-22).
* ↑ «Nor da nor datubasea. Pedro Sestelo» Nor da nor (Noiz kontsultatua: 2019-06-22).
* Datuak: Q64776340
# Pedro Solbes

Pedro Solbes Mira (El Pinós, Alacant, Valentziako Erkidegoa, Espainia, 1942ko abuztuaren 31 – Madril, 2023ko martxoaren 18a) politikaria eta legelaria izan zen. Zuzenbideko eta zientzia politikoko ikasketak egin zituen, Madrilgo Unibertsitatean. Ikasketak egin ondoren, Administrazioan hasi zen lanean, teknikari gisa. 1985ean, Espainiako Europar Komunikazioetarako estatu-idazkari izendatu zuten. 1991ko martxoan, Felipe Gonzálezek Espainiako Nekazaritza, Arrantza eta Elikadura Ministerioaren ardura eman zion, Espainiako ekonomia Europakora egokitzeko prozesuan sortuko ziren eragozpenei aurre egiteko. 1992aren bukaeran, lehorteek Espainiako leku askotan sortzen zituzten arazoak zirela eta, Espainiako Ureztatze Plan berri bat prestatu zuen. 1993an, Ekonomia ministro izendatu zuten, Carlos Solchagaren ordez. 1991an, Europako Batzordeko kide izendatu zuten. 2004an, José Luis Rodríguez Zapaterok Espainiako hauteskundeak irabazi ondoren, bigarren lehendakariorde eta Espainiako Ekonomia eta Finantza ministro izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q458323
* Multimedia: Pedro Solbes / Q458323
# Pedro Scotti

Pedro Scotti Agoitz (Iruñea, 1676ko urtarrilaren 5a-c. 1730) nafar antzerkigile eta funtzionarioa izan zen. Francesco Maria Scotti italiar kondearen seme naturala, korrejidore moduan aritu zen Logroñon, Calahorran, Alfaron, Guadixen eta Bazan.